Kolubaros apygarda

Kolubaros apygarda () – Serbijos administracinis vienetas, viena iš 8 apygardų Šumadijos ir Vakarų Serbijos regione. Apygardos teritorija plyti Vakarų Serbijos centrinėje dalyje. 2011 m. duomenimis, turėjo apie 174,5 tūkst. gyventojų. Administracinis centras – Valevo miestas, išsidėstęs prie Kolubaros upės.

Savivaldybės 

Kolubaros apygardą sudaro 6 savivaldybės:
 Osečina (Општина Осечина)
 Ubas (Општина Уб) 
 Laikovacas (Општина Лајковац)
 Valevas (Град Ваљево)
 Mionica (Општина Мионица)
 Ligas (Општина Љиг)

Miestai 

 Valevas
 Ubas

Demografija 

Pagal 2011 m. Serbijos gyventojų surašymą, Kolubaros apygardoje gyveno 174 513 žmonių. Etninė sudėtis:

Ekonomika 

Vystoma metalo apdirbimo („Krusik“, „Gradac“ įmonės), maisto perdirbimo pramonė, žemės ūkis (slyvos, avietės, gervuogės).

Kultūra 

Apygarda garsi kultūros ir istorijos paminklais:
 Brankovinos (Brankovina) kaimo kultūros ir istorijos komplekso objektai - nuo 1979 m. paskelbti valstybės saugomais.
 Musulmonų namai – XVIII a. turkų architektūra.
 Nenadovičiaus bokštas (Кула Ненадовића) - 1813 m., pastatytas kunigaikščio Nenadovičiaus, vėliau turkų paverstas kalėjimu.
 Valevo soboras – 1838 m., bizantinė architektūra.
 Čelijės vienuolynas (Манастир Ћелије) -  – XIII-XIV a.
 Leličo vienuolynas (Manastir Lelić) – 1996 m., vyskupo Nikolos Velimirovičiaus tėviškėje.

Turizmas 

 Divčibare kalnų kurortas, Banja Vrujci vandens gydyklos.

Galerija

Šaltiniai 

Serbijos geografija